Organizovano posmatranje
By: Jovan B. Jovanović.
Publisher: J. Jovanović
Published: 2003
Place of publication: Beograd
Language: srp
Number of pages: 162
First sentence: Prvo poglavye
Nije razmišljao ništa i nije mu bilo ni do
čega. Zid na kom je čučao, skriven granama
raskošnog platana, nosio ga je povisoko od
mokrog asfalta, pokislog, mokrog do gole kože i
strahovito uplašenog. Treptao je, a voda mu je
ulazila u oči, curila niz hrbat i lila u meke
patike, tako da je s mukom održavao ravnotežu i
osluškivao, osluškivao... Stomak mu se grčio
pri pomisli da bi mogao biti uhvaćen. Iako je
već dugo ubijao ljude, nije prestao da se plaši.
To što je ovaj put pošlo naopako nije ga ljutilo,
nije ga nerviralo, samo strah, moglo se to
desiti bilo kad. A stalno brinuti, onda jebeš
pos'o. Ne bi bio opušten... Malo se izduvao i
shvatio da će u tom neprijatnom položaju ostati
poduže, možda do jutra, možda duže, to nije
znao, a predviđati stvari koje nisu bile do njega
je tako uzaludno i zamorno, da se tom stazom
misli nije ni zaputio. Sve vreme je slušao
napregnuto, tako da mu je svaka dlaka u kosi
postala antena. Pomislio je kako mu je hladno.
Na mah se uplašio da će mu pištolj opaliti u
jaja, pa ga je premestio nazad za pas, onda se
zabrinuo da tamo puno kisne i stavio ga opet
napred. I ko zna koliko još puta tako. Zora je
počela da sivi obrise dole, ispod zida, a potera
se utišala, odmakla nekuda dalje, možda i vrebala
po mračnim kolskim ulazima. Čekao je da
mu se javi instinkt i potera ga sa zida, napred u
sigurnost dana.
Polulevo, malo pozadi, veliki olinjali
mačor posmatrao je netremice iz mraka Ivana
Bergera kako satima pokušava da održi
ravnotežu, i boreći se sa snom ne padne sa zida.
Mačora je neodoljivo privlačilo nešto svetlucavo
za čovekovim pasom. Taman kad mu pažnja
popusti, čovek se pomeri i kratka jakna otkrije,
na mah, niklovani tetejac. Mačije oči suze se kao
pred skok, i igra se nastavi. Vareći jednu
pileću glavu zaostalu od poslepodneva, životinja
lenjo, tiho podrignu, mljacnu, i oseti
neobično zadovoljstvo ovom samohipnozom koja
ju je vodila u slatku nirvanu.
Notes: In Serbian (Cyrillic).